**Tisztelt Kollegák, kedves Diákok!**

Bemutatjuk és figyelmükbe ajánljuk, az EMT által [*FIRKA-műhely*](http://lists.emt.ro/lt.php?tid=fxoAUg4JB1pXAE8MUgIEFVZRXgMYWQBRV04KCFYEUABUVgdXU1sYVAcLVFEHUFQVVgNdUxgMW1JXTlldVgJLCQcFUVoOWlVRUQ1VSQcHAQxXUQ9SGAlaUlJODAlRAUtZAl5XT1ULUVQHAQAMCVBbXQ) néven szervezett (ingyenes részvételű) előadás-sorozatunkat.

*A FIRKA-műhely* gondolata, a *FIRKA* folyóirat fennállásának 30. évfordulója alkalmából fogalmazódott meg a lap szerkesztőségében, melyen alkalmanként egy-egy aktuális téma, érdekes kísérlet interaktív bemutatását és megbeszélését szervezzük meg, az informatika, fizika, kémia, csillagászat, biológia stb. szakterületekről. Az előadás-sorozattal kapcsolatosan részletesebb információkat, beszámolókat, illetve az eddig megtartott bemutatók során rögzített videokat a <https://emt.ro/node/4159> címen találhatnak.

December hónapban két újabb *FIRKA-műhely* tevékenységekkel jelentkezünk.  
Az érdeklődők a kémia, illetve a fizika témaköreihez kapcsolódóan, egy-egy érdekes, kísérletekkel és látványos bemutatóval egybekötött online előadáson vehetnek részt.

***4. FIRKA-műhely: kémia előadás***

Időpont: 2021. december 9. (csütörtök), 18.00 óra  
Cím: ***Karácsonyi kémia***  
Előadó: ***dr. Csavdári Alexandra***, a BBTE Kémia és Vegyészmérnöki Kar docense  
A Google Meet felületen tartott bemutató előadás, az alábbi linken lesz elérhető: <http://meet.google.com/kfj-epzs-awd>

*A bemutatott kísérletekből és magyarázatokból megismerhetjük a karácsonyi ízek, illatok, színek kémiáját, és apró ötleteket kapunk, hogyan tegyük színesebbé, miként készüljünk a karácsonyra, kémikus szemmel.* Az előadás társszervezői a KMEI Kémia és Vegyészmérnöki szakkollégiumai.

**5. FIRKA-*műhely: fizika előadás***

Időpont: 2021. december 16. (csütörtök), 18.00 óra  
Cím: ***Ellenállások önmelegedése fizikus szemmel***  
Előadó:***dr. Simon Alpár***, a BBTE Magyar Fizika Intézetének docense  
Az online előadás a Zoom webinar rendszerén keresztül lesz megtekinthető: Zoom meeting ID: 766 3584 5885, Meeting passcode: h8Et4U

*Tudjuk, hogy a meleg ellenállás is pont ugyanúgy néz ki, mint a hideg, ... csak más a fogása. Sőt! Egy nagyon forró ellenállás már igen extrém módon pusztul el. Miért és hogyan melegedik az ellenállás, és vajon mit lát ebből egy fizikus? Járjuk körül a témát és tanuljunk meg fizikus szemmel látni*

 Az előadásokra mindenkit szeretettel várunk!

A FIRKA szerkesztőbizottsága